b'\n_START_ARTICLE_\nFestiviteten i Sarpsborg\n_START_PARAGRAPH_\nFestiviteten er en bygning i Sarpsborg som stod ferdig i \xc3\xa5r 1900.\n_START_SECTION_\nDe f\xc3\xb8rste ti\xc3\xa5rene\n_START_PARAGRAPH_\nBygget ble innviet 18. mars 1900 som byens festlokale, men f\xc3\xb8rst etter noen \xc3\xa5rs drift ble det bestemt at bygningen skulle kalles \xc2\xabFestiviteten\xc2\xbb._NEWLINE_Det har blitt hevdet at Sarpsborgs f\xc3\xb8rste kinoforestilling fant sted i Festiviteten 2. p\xc3\xa5skedag 1904. I alle fall ble det vist film i bygningen den kvelden, men regul\xc3\xa6r kinodrift ble det aldri startet i Festiviteten._NEWLINE_I 1904 gikk selskapet som hadde bygget Festiviteten konkurs. Den lokale sparebanken overtok eiendommen, men i 1909 ble et nytt selskap etablert for \xc3\xa5 f\xc3\xa5 i gang selskapsaktivitetene i bygningen. Det nye selskapet het A/S Sarpsborg Festlokale._NEWLINE_Fra 1914 arrangerte Sarpsborg Haandv\xc3\xa6rkerforening, senere Sarpsborg H\xc3\xa5ndverk- og Industriforening, flere store markeder i Festiviteten. Hensikten var \xc3\xa5 samle inn penger, og h\xc3\xa5ndverkerforeningens arrangementskomit\xc3\xa9 fikk i stand b\xc3\xa5de lotterier, lykkespill, og ulike former for sceneopptredener, fra kabaret til revy._NEWLINE_Sparebanken ble st\xc3\xa5ende som eier av bygget frem til 1934. A/S Sarpsborg Festlokale satte i gang omfattende restaureringsarbeider s\xc3\xa5 snart de hadde overtatt eiendomsretten i 1934, og Festiviteten \xc3\xa5pnet d\xc3\xb8rene p\xc3\xa5 nytt i 1935.\n_START_SECTION_\n2. verdenskrig\n_START_PARAGRAPH_\nUnder 2. verdenskrig beslagla Nasjonal Samling Festiviteten som sitt lokale hovedkvarter og festlokale.\n_START_SECTION_\nBrann\n_START_PARAGRAPH_\nDen 5. januar 1950 ble Festiviteten alvorlig brannskadet.'